sagorsarker/bangla-wikipedia huggingface dataset:
মোহিত কামাল

মোহিত কামাল (জন্ম ২ জানুয়ারি ১৯৬০) বাংলাদেশের একজন কথাসাহিত্যিক ও মনোশিক্ষাবিদ। শিশু সাহিত্য বিষয়ে অবদানের স্বীকৃতি স্বরূপ তিনি ১৪১৮ বঙ্গাব্দে শিশু একাডেমি প্রদত্ত অগ্রণী ব্যাংক শিশু একাডেমী শিশুসাহিত্য পুরস্কার এবং কথাসাহিত্যে অবদানের জন্য ২০১৮ সালে বাংলা একাডেমি সাহিত্য পুরস্কার লাভ করেন।
মোহিত কামালের জন্ম ১৯৬০ সালের ২ জানুয়ারি চট্টগ্রাম জেলার সন্দ্বীপে। তার বাবার নাম আসাদুল হক এবং মায়ের নাম মাসুদা খাতুন । শৈশব-কৈশোর কেটেছে চট্টগ্রামের আগ্রাবাদ ও খুলনার খালিশপুরে। চার ভাই এক বোনের মধ্যে তিনি চতুর্থ। তিনি চট্টগ্রাম কলেজিয়েট স্কুল থেকে এসএসসি এবং চট্টগ্রাম কলেজ থেকে এইচএসসি পাশ করেন। পরবর্তীতে সিলেট এম.এ.জি. ওসমানী মেডিকেল কলেজ থেকে এমবিবিএস ডিগ্রি অর্জন করেন তিনি।
পেশায় মনোচিকিৎসক, অধ্যাপক-মনোক্ষাবিদ, সাইকিয়াট্রিস্ট ও সাইকোথেরাপিস্ট মোহিত কামাল "শব্দঘর" নামের নিয়মিত প্রকাশিত একটি সাহিত্য-সংস্কৃতির মাসিক পত্রিকার সম্পাদক। জাতীয় মানসিক স্বাস্থ্য ইনস্টিটিউট (এনআইএমএইচ), ঢাকায় হেড অব সাইকোথেরাপি হিসেবে কর্মরত ছিলেন। এছাড়া তিনি বঙ্গবন্ধু শেখ মুজিব মেডিকেল বিশ্ববিদ্যালয় নিয়ন্ত্রণাধীন কোর্স এমডি রেসিডেনসি- সাইকিয়াট্রি, এনআইএমএইচ-এর একাডেমিক পরিচালক ছিলেন। পরবর্তীকালে পরিচালক হিসেবে সরকারি চাকরি থেকে অবসর গ্রহণ করেন। তাঁর লেখালেখির মুখ্য বিষয় কথাসাহিত্য, উপন্যাস ও গল্প। শিশুসাতিহ্য রচনার পাশাপাশি মনস্তত্ত্ব বিষয়ে গবেষণাধর্মী রচনা। তিনি বাংলা একাডেমি ফেলো, এবং ‘প্রবাল কচি-কাঁচার মেলা’র সাবেক পরিচালক। ওয়ার্ল্ড সাইকিয়াট্টিক অ্যাসোসিয়েশন আয়োজিত জাপানে ১২তম ওয়ার্ল্ড কংগ্রেস অব সাইকিয়াট্রির ফেলোশিপ প্রোগ্রামে বিশ্বের প্রথম সেরা ফেলো নির্বাচিত হন মোহিত কামাল। তাঁর মনস্তত্ত্ব বিষয়ক গ্রন্থ "মানব মনের উদ্বেগ ও বিষন্নতা" (বিদ্যাপ্রকাশ, ২০০৫) ২০১২ সালে কলকাতার রবীন্দ্রভারতী বিশ্ববিদ্যালয়ের ‘সাইকোলজি, কাউন্সেলিং অ্যান্ড গাইডিং’ বিষয়ক পাঠ্যসূচির অন্তর্ভুক্ত করা হয়।
চট্টগ্রামের আগ্রাবাদ নবাঙ্কুর কচি-কাঁচার মেলার সাহিত্য-সংস্কৃতির কর্মকাণ্ড ও ছড়া-কবিতা চর্চার মাধ্যমে সাহিত্য-বুনিয়াদ, সাহিত্যসত্তার সাথে যুক্ত হন মোহিত কামাল। তার প্রথম গল্প ‘চারপাশ যখন ভাঙতে থাকে’ প্রকাশিত হয় ১৯৮৬ সালে। আর প্রথম গল্পগ্রন্থ "কাছের তুমি দূরের তুমি" প্রকাশিত হয় ১৯৯৫ সালে সময় প্রকাশন থেকে । তার সম্পাদনায় সাহিত্য-সংস্কৃতির মাসিক পত্রিকা "শব্দঘর" নিয়মিত প্রকাশিত হচ্ছে। এ পর্যন্ত প্রকাশিত কথাসাহিত্য ৪২টি (উপন্যাস ২৯, গল্পগ্রন্থ ১৩)। কিশোর উপন্যাস ১১ ও অন্যান্য গ্রন্থ মিলে বইয়ের সংখ্যা ৬১।
মোহিত কামালের স্ত্রীর নাম মাহফুজা আখতার (মিলি)। এ দম্পতির দুই সন্তান মাহবুব ময়ূখ রিশাদ ও জিদনি ময়ূখ (স্বচ্ছ)।
অমিত পানঘাল

পানঘালের জন্ম ১৬ অক্টোবর, ১৯৯৫ সালে হরিয়ানা রাজ্যের ময়না গ্রামে। তার পিতা বিজেন্দর সিং, একজন কৃষক ছিলেন এবং তার বড় ভাই অজয়, যিনি ভারতীয় সেনাবাহিনীতে কাজ করতেন, তাকে ২০০৯ সালে বক্সিং গ্রহণ করতে অনুপ্রাণিত করেছিলেন। ২০০৯ সালে তিনি স্কুলে পড়তে পড়তে বক্সিং শুরু করেন। একই বছরে তিনি ওরঙ্গাবাদে অনুষ্ঠিত ২৫ তম জুনিয়র জাতীয় বক্সিং চ্যাম্পিয়নশিপে স্বর্ণপদক জিতেছেন। ২০১৩ সালে চেন্নাইতে এবং ২০১১ সালে পুনেতে অনুষ্ঠিত সাব-জুনিয়র ন্যাশনাল চ্যাম্পিয়নশিপে তিনি রৌপ্য পদক জিতেছিলেন। ২০১২ সালে, পাটিয়ালাতে আয়োজিত ৪৫ তম জুনিয়র বক্সিং চ্যাম্পিয়নশিপে তিনি রাজ্যের প্রতিনিধিত্ব করেন। তিনি বিশাখাপত্তনমে, প্রথম ডঃ বি.আর.আম্বেদকর ভারতীয় পুরুষ বক্সিং চ্যাম্পিয়নশিপে স্বর্ণপদক জিতেছিলেন। বিভিন্ন আন্তঃ বিশ্ববিদ্যালয় প্রতিযোগিতায় তিনি স্বর্ণপদক জিতেছেন এবং বিভিন্ন রাষ্ট্রীয় স্তরে চ্যাম্পিয়নশিপগুলিতে সেরা মুষ্টিযোদ্ধা হিসেবে মনোনীত করা হয়েছিল তাকে। মার্চ ২০১৮ সালে থেকে পানঘাল, ভারতীয় সেনাবাহিনীতে একজন জুনিয়র কমিশনড অফিসার (জেসিও) হিসাবে কাজ করছেন। 
২০১৭ সালে, পানঘাল, জাতীয় চ্যাম্পিয়নশিপে তার প্রথম আসরে স্বর্ণপদক জিতেছিলেন। 
২০১৭ সালের মে মাসে তাশখন্দে অনুষ্ঠিত এশিয়ান অপেশাদার বক্সিং চ্যাম্পিয়নশীপের লাইট ফাইটওয়েট ক্যাটাগরিতে, পানঘাল ব্রোঞ্জ পদক জিতেছিলেন এবং তিনি ২০১৭-র এবিবিএ ওয়ার্ল্ড বক্সিং চ্যাম্পিয়নশিপের জন্য যোগ্যতা অর্জন করেন।
২০১৭, এবিবিএর ওয়ার্ল্ড বক্সিং চ্যাম্পিয়নশিপযেখানে, পানঘাল, উজবেকিস্তানের অলিম্পিক স্বর্ণপদক পদক হাসানবান দুসাতটভের কাছে কোয়ার্টার ফাইনালে পরাজিত হন। 
২০১৮ সালের ফেব্রুয়ারিতে, সোফিয়ার স্ট্রান্ডজহা কাপে, পানঘাল, (৪৯ কেজি) লাইট ফাইটওয়েট ক্যাটাগরিতে মরোক্কোর সাঈদ মোরাদজিকে পরাজিত করেন, মোরাদজি লম্বা এবং ভারতীয়দের গতির সাথে মিলেছিল কিন্তু শেষপর্যন্ত পানঘালের সঠিকতায় ব্যবধান কমিয়ে দেয় এবং তিনি জয়লাভ করেন আর স্বর্ণপদক জিতে নেন। এবং তিনি তখন ২০১৮ কমনওয়েলথ গেমসে, ভারতের হয়ে অংশ নেবার সুযোগ পান।
২০১৮, কমনওয়েলথ গেমস, গোল্ড কোস্টে, পানঘাল, (৪৯ কেজি) লাইট ফাইটওয়েট ক্যাটাগরিতে, ফাইনালে ইংল্যান্ডের গালাল ইয়াফাইয়ের কাছে পরাজিত হন এবং রৌপ্য পদক জেতেন। ২১ তম কমনওয়েলথ গেমসে রৌপ্য পরিতৃপ্ত না হওয়া, তার কথায়, "এশিয়ান গেমসে দৃষ্টিভঙ্গি রেখেছি, এটা আমার বড় পরীক্ষা হবে এবং আমার গতির উন্নতির দিকে নজর রাখছি।"
আ'লা হযরত এক্সপ্রেস

আ'লা হযরত এক্সপ্রেস প্রবর্তিত হয়েছিল আ'লা হযরত আহমদ রেজা খানের স্মরণে। তিনি ১৯ শতকের সংস্কারক হিসেবে পরিচিত।
আ'লা হযরত এক্সপ্রেস ১৪৩১১/১৪৩১২ ভায়া আহমেদাবাদ এবং ১৪৩২১/১৪৩২২ ভায়া বিলদি এক্সপ্রেস ট্রেন ভারতীয় রেলওয়ের স্বতাধীন যা ভারতের বেরেলী এবং ভূজের মধ্যে চলাচল করে। এটি একটি দৈনিক সেবা। এটি ট্রেন নাম্বার ১৪৩১১-১৪৩২১ হিসেবে বেরেলী হতে ভূজ এবং ট্রেন নাম্বার ১৪৩১২-১৪৩২২ হিসেবে বিপরীত অভিমুখে পরিচালিত হয়।
আলা হযরত এক্সপ্রেসে আছে উভয় ১৫ সংরক্ষিত (১১ স্লিপার,৩ ৩ এসি এবং ১ ২এসি কোচ) এবং ৫ অসংরক্ষিত কোচ এবং IZN(আইজেডএন) লোকো শেডের WDM 3D দ্বারা চালিত হয়। ভারতের অধিকাংশ ট্রেনের মতোই, চাহিদার উপর নির্ভর করে ভারতীয় রেলওয়ের বিবেচনার ভিত্তিতে কোচ কম্পোজিটি সংশোধন করা যেতে পারে।
বর্তমানে কোচ গঠন হল EN-GN-GN-S1-S2-S3-S4-S5-S6-S7-S8-S9-S10-S11-B1-B2-B3-A1-GN-GN-GN
আলা হযরত এক্সপ্রেস ১৪৩১২/১৪৩১১ ৩২ ঘণ্টায় ১৫৪৩ কিলোমিটার দূরত্ব এবং ১৪৩১২/১৪৩১১ ২৮ ঘণ্টা ১০ মিনিটের মধ্যে ১৪১০ কিলোমিটার দূরত্ব অতিক্রম করে।
আ'লা হযরত এক্সপ্রেস ১৪৩১১ ইহার আদি বিন্দু বেরেলী (BE) থেকে সকাল ৬:০৫ ছেড়ে যায় এবং ইহার গন্তব্য ভূজে (BHUJ) পৌছাঁয় পরের দিন দুপুর ২:০০ টায়।
আ'লা হযরত এক্সপ্রেস ১৪৩১২ ভূজ (BHUJ) ছেড়ে যায় দুপুর ১২:২৫ মিনিটে এবং বেরেলীতে (BE) পৌছাঁয় পরের দিন রাত ৮:৩০। তার যাত্রা চলাকালে এটি তার গন্তব্যে পৌঁছানোর পূর্বেই ৪২ টি স্টেশনের মাধ্যমে ভ্রমণ করে।
রীনা রায়

রীনা রায় (জন্ম ৭ জানুয়ারি, ১৯৫৭) একজন প্রাক্তন বলিউড অভিনেত্রী যিনি ১৯৭২ থেকে ১৯৮৫ সাল পর্যন্ত অনেক চলচ্চিত্রে মুখ্য ভূমিকা পালন করেছিলেন। তিনি তার সময় সর্বোচ্চ পারিশ্রমিক প্রাপ্ত অভিনেত্রীদের মধ্যে একজন ছিলেন। ১৯৯৮ সালে তাকে ফিল্মফেয়ার আজীবন সম্মাননা পুরস্কার প্রদান করা হয়েছিলো।
রীনা রায় জন্মগ্রহণ করেন সাইরা আলী নামে, একজন মুসলিম পিতার তৃতীয় কন্যা হিসেবে, তার পিতার নাম ছিলো সাদিক আলী, যিনি একজন ছোটো খাটো অভিনেতা ছিলেন। রীনার মা ছিলেন পাঞ্জাবি হিন্দু যার নাম ছিলো শারদা রায়। রীনার তিনটি ভাইবোন ছিলো।
১৯৭২ সালে মুক্তিপ্রাপ্ত 'জরুরত' চলচ্চিত্র ছিলো রীনা অভিনীত প্রথম চলচ্চিত্র এবং এই চলচ্চিত্রের প্রযোজক রীনার নাম 'রীনা রায়' রেখেছিলেন; সেই থেকেই এই অভিনেত্রী 'রীনা রায়' নামে পরিচিত।
মৎস্য চাষ

মাছ চাষ বা মৎস্যচাষ হল সাধারণত খাবারের জন্য পুকুরে বা জলাভূমিতে বাণিজ্যিকভাবে মাছ চাষ করা। এটি জলজ চাষের প্রধান রূপ এবং এই চাষ সামুদ্রিক প্রাণীর সাথে হতে পারে। একটি সুবিধা যা বিনোদনমূলক মাছ ধরার জন্য বা একটি প্রজাতির প্রাকৃতিক সংখ্যার পরিপূর্ণ করার জন্য ছোট মাছেদের ছাড়ার ব্যবস্থাকে সাধারণত মাছের হ্যাচারি হিসাবে উল্লেখ করা হয়। বিশ্বব্যাপী, মাছ চাষে উৎপাদিত সবচেয়ে গুরুত্বপূর্ণ মাছ প্রজাতি হলো কার্প, তিলাপিয়া, স্যালমন ও ক্যাটফিশ। 
মাছ ও মাছ থেকে পাওয়া প্রোটিনের চাহিদা বাড়ছে, যার ফলে বন্য মৎস্যচাষে বিস্তৃত ভাবে মাছ উৎপাদন হচ্ছে। চীনে বিশ্বের মোট মাছ চাষের ৬২% হয়ে থাকে। ২০১৬ সাল নাগাদ পৃথিবীর মোট উৎপাদিত সীফুডের মধ্য জলজ পালনে ৫০% এর অধিক সীফুড উৎপাদিত হয়। 
মংসাশী মাছ যেমন স্যালমন চাষ করা হয় সবসময় বন্য মৎস্যচাষের উপর নির্ভরতা কমাতে। ২০০৮ সালে এফএও দ্বারা রেকর্ডকৃত ৩৩.৮ মিলিয়ন টন মাছ চাষ হয় এবং এর বিশ্বব্যাপী আয় ৬০ বিলিয়ন মার্কিন ডলার। 
জলজ পালনে স্থানীয় ভাবে সালোকসংশ্লেষের (ব্যাপক) ব্যবহার এবং বাইরের খাদ্য সরবরাহ (নিবিড়) করে যে মাছ চাষ করা হয়ে থাকে। 
ক্রমবর্ধমান খাদ্য দ্বারা সীমাবদ্ধ, কারণে সাধারণভাবে জুপল্যাঙ্কটন পেলাগিক শ্যাত্তলাগুলি বা বেন্টিক প্রাণী, যেমন কবচী প্রাণী এবং মলাস্কা'কে খাদ্য হিসাবে খাওয়ান হয়। তেলাপিয়া ফিল্টার ফাইটোপ্ল্যাঙ্কটন সরাসরি ভোজন, যা উচ্চ উৎপাদন সম্ভব করে তোলে । পটাশ, ফসফরাস, নাইট্রোজেন এবং মাইক্রোলেটমেন্টের মতো কৃত্রিম সারের মিশ্রণের সাথে পুকুরের জলে সার প্রয়োগ করে সালোকসংশ্লেষ বৃদ্ধি করা যায়।
আরেকটি সমস্যা হল অ্যালগি ব্লুম। যখন তাপমাত্রা, পুষ্টির সরবরাহ এবং উপলভ্য সূর্যালোক শেওলা বৃদ্ধির জন্য অনুকূল হয়, তখন শেওলা একটি এক্সপোনেনশিয়াল হারে বৃদ্ধি করে, অবশেষে পুষ্টিকর পদার্থ কমে যায় এবং মাছ মরতে থাকে। ক্ষয়প্রাপ্ত অতিরিক্ত শৈবাল বা অ্যালগি পুকুরের জলে সূর্য্যরশ্মির প্রবেশ আটকে দেওয়ায়, জলে অক্সিজেন কমে যাওয়ার ফলে জৈববস্তুটি অক্সিজেনকে নিঃশেষ করে দেয় কারণ এটি জৈব ও অজৈব সলিউশনের (যেমন অ্যামোনিয়াম আয়ন) সাথে দূষিত করে, যা (এবং প্রায়শই) মাছের ব্যাপক ক্ষতি হতে পারে।
একটি বিকল্প হল একটি জলাভূমি ব্যবস্থা ব্যবহার করা, যেমন স্পেনে ব্যবহৃত বাণিজ্যিক মাছের খামার ভিটা লা পালমা।
পুকুরে সমস্ত উপলব্ধ খাদ্য ব্যবহার করার জন্য, পুকুরে মাছ চাষের ক্ষেত্রে মৎস্যচাষবিশেষজ্ঞ, মাছের প্রজাতি এমন ভাবে বেছে নেয় যে ওই মাছ গুলি পুকুরের থাকা খাদ্র বস্তু গ্রহণ করবে। উদাহরণস্বরূপ, যেমন ফিলিপড শেত্তলার জন্য তিলাপিয়া, এবং জুওপল্যাঙ্কন ফিডার এর জন্য গ্রাস কার্প চাষ করা হয়।
কালচিনি বিধানসভা কেন্দ্র

কালচিনি (বিধানসভা কেন্দ্র) ভারতের পশ্চিমবঙ্গ রাজ্যের আলিপুরদুয়ার জেলার একটি বিধানসভা কেন্দ্র। এই আসনটি (এসটি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১১ নং কালচিনি (এসটি) বিধানসভা কেন্দ্রটি কালচিনি সিডি ব্লক এবং মাঝেরদাবরি গ্রাম পঞ্চায়েত গুলি আলিপুরদুয়ার-২ সিডি ব্লকের অন্তর্গত।
কালচিনি(এসটি) বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসটি) র অন্তর্গত।
পশ্চিমবঙ্গ বিধানসভা নির্বাচন, ২০১৬ টিএমসি-র উইলসন চম্প্রামারি তার নিকটতম প্রতিদ্বন্দ্বী বিজেপি-এর বিশাল লামাকে পরাজিত করে।
২০১১ সালের নির্বাচনে, উইলসন চম্প্রামারি (জিজেএম নির্দল সমর্থিত) তার নিকটতম প্রতিদ্বন্দ্বী আরএসপি'র বিনয় ভূষণ কেরকেতা পরাজিত করেন।
অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৯ সালের উপ-নির্বাচনে, আলিপুরদুয়ার(লোকসভা কেন্দ্রে) থেকে লোকসভা নির্বাচনে আরএসপি এর এমএলএ মনোহর তিরকে নির্বাচিত হয় ফলে গোর্খা জনমুক্তি মোর্চার সমর্থিত উইলসন চম্প্রামারি, তার নিকটতম প্রতিদ্বন্দ্বী আদিবাসী বিকাশ পরিষদের সন্দীপ এক্কাকে পরাজিত করে।
২০০৬ সালের রাজ্য বিধানসভা নির্বাচনে, আরএসপি'র মনোহর তিরকে কংগ্রেসের পবন কুমার লাকরাকে পরাজিত করেন। কংগ্রেসের পবন কুমার লাকরা ২০০১ সালে আরএসপি এর মনোহর তিরকে কে পরাজিত করেন। আরএসপি'র মনোহর তিরকে ১৯৯৬ সালে কংগ্রেসের ক্ষুদিরাম পাহানকে পরাজিত করেন এবং ১৯৯১ সালে কংগ্রেসের ক্ষুদিরাম ওরাওঁকে পরাজিত করেন। ১৯৮৭ সালে কংগ্রেসের ক্ষুদিরাম পাহান আরএসপি'র মনোহর তিরকে কে পরাজিত করেন। ১৯৮২ সালে আরএসপি'র মনোহর তিরকে কংগ্রেসের ক্ষুদিরাম পাহানকে পরাজিত করেন এবং কংগ্রেসের ডেনিশ লাকরা ১৯৭৭ সালে পরাজিত করেন।
কংগ্রেস এর ডেনিশ লাকরা ১৯৭২ সালে জয়ী হয়, ১৯৭১, ১৯৬৯, ১৯৬৭। আরএসপি'র নানি ভট্টাচার্য ১৯৬২ সালে জয়ী হন তখন আসনটি উন্মুক্ত ছিলো। ১৯৫৭ সালে কংগ্রেসের দেবেন্দ্রনাথ ব্রাহ্ম মণ্ডল এবং অনিমা হুরে উভয়েই জয়ী হন তখন যুক্ত আসনটি এসটি জন্য সংরক্ষিত ছিলো।
বাংলাদেশ স্যাটেলাইট কোম্পানি লিমিটেড

বাংলাদেশ স্যাটেলাইট কোম্পানি লিমিটেড (বিএসসিএল) বাংলাদেশ সরকারের একটি প্রতিষ্ঠান যা বাংলাদেশের প্রথম কৃত্রিম উপগ্রহ বাংলাদেশ-১ (যা সংক্ষেপে বিএস-১ নামে পরিচিত) পরিচালনার জন্য ২০১৭ সালে প্রতিষ্ঠা করা হয়েছে। এ প্রতিষ্ঠানের প্রথম ব্যবস্থাপনা পরিচালক হিসেবে দায়িত্ব পালন করেছেন ডাক, টেলিযোগাযোগ ও তথ্যযোগাযোগ প্রযুক্তি মন্ত্রণালয়ের ডাক ও টেলিযোগাযোগ বিভাগের অতিরিক্ত সচিব মো. সাইফুল ইসলাম। প্রতিষ্ঠানটির মহা-ব্যবস্থাপক (প্রশাসন ও অর্থ) ব্রিগ্রেডিয়ার জেনারেল (অবঃ) শাহরীয়ার আহমেদ চৌধুরী বর্তমানে ভারপ্রাপ্ত ব্যবস্থাপনা পরিচালক হিসেবে দায়িত্ব পালন করছেন। প্রতিষ্ঠানটির চেয়ারম্যান হিসেবে দায়িত্ব পালন করছেন ড. শাহ্‌জাহান মাহমুদ।
বাংলাদেশ কমিউনিকেশন স্যাটেলাইট কোম্পানী লিমিটেড (বিসিএসসিএল) ২০১৭ সালের ১৫ আগস্ট প্রতিষ্ঠিত হয়। ২০১৮ সালে কোম্পানির ভবিষ্যৎ পরিকল্পনা বিবেচনায় এর নাম পরিবর্তন করে "বাংলাদেশ স্যাটেলাইট কোম্পানি লিমিটেড (বিএসসিএল)" রাখা হয়। এ প্রতিষ্ঠানের অনুমোদিত মূলধন ৫০০০ কোটি টাকা এবং পরিশোধিত মূল্য ৫০০ কোটি টাকা। এ প্রতিষ্ঠানটি প্রতিষ্ঠা করার অনুমোদনটি ২০১৭ সালের জুলাই মাসে বাংলাদেশে মন্ত্রী পরিষদ বিভাগের সভায় নির্ধারিত হয়। প্রতিষ্ঠানটির মালিক এবং পরিচালনায় রয়েছে বাংলাদেশ সরকার। বর্তমানে এ প্রতিষ্ঠানে ব্যবস্থাপনা পরিচালক, মহা-ব্যবস্থাপক এবং কোম্পানী সচিবসহ প্রায় ৬৫জন কর্মকর্তা-কর্মচারী রয়েছে। বাংলাদেশ স্যাটেলাইট-১ ফ্রান্সের থ্যালেস এলেনিয়া স্পেস নামক একটি প্রতিষ্ঠান প্রস্তুত করেছে এবং যুক্তরাষ্ট্রের স্পেসএক্স নামক প্রতিষ্ঠানের মাধ্যমে মহাকাশে উৎক্ষেপণ করা হয়। এটিই বাংলাদেশের প্রথম নিজস্ব ও পরিচালিত কৃত্রিম উপগ্রহ। এ কৃত্রিম উপগ্রহটি গাজীপুর ও রাঙ্গামাটির বেতবুনিয়াতে অবস্থিত উপগ্রহ ভু-কেন্দ্রের মাধ্যমে নিয়ন্ত্রণ করা হচ্ছে।
এই স্যাটেলাইটের মাধ্যমে বিসিএসসিএল এশিয়ার ১৪টি দেশে যোগাযোগ ও টেলিভিশন সম্প্রচার সেবা প্রদান করতে সক্ষম। বর্তমানে বাংলাদেশের একমাত্র ডিটিএইচ সেবা 'আকাশ' এই স্যাটেলাইটের মাধ্যমে পরিচালিত হচ্ছে।
গ্যারি কুপার

গ্যারি কুপার (ইংরেজি: Gary Cooper; জন্ম: ফ্রাঙ্ক জেমস কুপার; ৭ই মে ১৯০১ - ১৩ই মে ১৯৬১) ছিলেন একজন মার্কিন অভিনেতা। তিনি তার স্বাভাবিক ও নির্ভেজাল অভিনয়শৈলি ও পর্দায় অভিনয়ের জন্য প্রসিদ্ধ। ৩৬ বছরের কর্মজীবনে তিনি ৮৪টি পূর্ণদৈর্ঘ্য চলচ্চিত্রে কেন্দ্রীয় ভূমিকায় অভিনয় করেন। নির্বাক চলচ্চিত্র যুগের শেষ সময় থেকে ধ্রুপদী হলিউডের স্বর্ণযুগের শেষ পর্যন্ত তিনি অন্যতম চলচ্চিত্র তারকা ছিলেন। তার পর্দা ব্যক্তিত্ব নারী-পুরুষ নির্বেশেষে সকলের কাছে গ্রহণযোগ্য ছিল এবং তিনি প্রায় সকলে ধরনের চলচ্চিত্রেই কাজ করেছেন। কুপারের চলচ্চিত্রে তার চরিত্রে তার নিজের ব্যক্তিত্ব প্রদর্শনের ক্ষমতা তাকে পর্দায় স্বাভাবিক ও নির্ভেজাল অভিনয় করতে সাহায্য করে। তার কর্মজীবনে তিনি এমন এক পর্দা ব্যক্তিত্ব ধরে রেখেছিলেন যা একজন আদর্শ মার্কিন বীরকে দর্শকদের সামনে উপস্থাপন করে।
কুপার একজন চলচ্চিত্রের অতিরিক্ত শিল্পী ও স্টান্ট হিসেবে তার কর্মজীবন শুরু করেন, কিন্তু অচিরেই তিনি অভিনয়ে যোগ দেন। তার প্রারম্ভিক নির্বাক চলচ্চিত্রগুলোতে পশ্চিমা বীর হিসেবে প্রতিষ্ঠা লাভের পর কুপার ১৯২৯ সালে তার প্রথম সবাক চলচ্চিত্র "দ্য ভার্জিনিয়ান"-এ চলচ্চিত্র তারকা ভূমিকায় কাজ করেন। ১৯৩০-এর দশকের শুরুতে তার বীরধর্মী ভাবমূর্তির পাশাপাশি তিনি রোমাঞ্চকর ও নাট্যধর্মী চলচ্চিত্র - "আ ফেয়ারওয়েল টু আর্মস" (১৯৩২) ও "দ্য লাইভস অব আ বেঙ্গল ল্যান্সার" (১৯৩৫)। তার কর্মজীবনের সর্বোচ্চ শিখরে তিনি চলচ্চিত্রে নতুন ধরনের বীর রূপে আবির্ভুত হন। এসময়ে তিনি "মিস্টার ডিডস গোজ টু টাউন" (১৯৩৬), "মিট জন ডো" (১৯৪১), "সার্জেন্ট ইয়র্ক" (১৯৪১), "দ্য প্রাইড অব দ্য ইয়াঙ্কিজ" (১৯৪২) এবং "ফর হুম দ্য বেল টলস" (১৯৪৩) চলচ্চিত্রে তাকে আমজনতার রক্ষক হিসেবে দেখা যায়।
যুদ্ধ পরবর্তী বছরগুলোতে তিনি আরও অভিজ্ঞ চরিত্রে অভিনয় করেন, যার মধ্যে রয়েছে "দ্য ফাউন্টেনহেড" (১৯৪৯) ও "হাই নুন" (১৯৫২)। তার শেষ সময়ের চলচ্চিত্রগুলোতে তিনি সহিংসতাহীন চরিত্রে কাজ করেন, যেগুলো হল "ফ্রেন্ডলি পারসুয়েশন" (১৯৫৬) ও "ম্যান অব দ্য ওয়েস্ট" (১৯৫৮)।
১৯৩৩ সালে কুপার ভেরোনিকা বালফকে বিয়ে করেন। তাদের এক কন্যা ছিল। কুপার অভিনেত্রী প্যাট্রিসিয়া নিলের সাথে প্রণয়সম্পর্কে জড়ালে ও কুপার-বালফ দম্পতির তিন বছর আলাদা থাকার কারণে তাদের এই বৈবাহিক সম্পর্কে বিঘ্ন ঘটে। কুপার "সার্জেন্ট ইয়র্ক" ও "হাই নুন" চলচ্চিত্রে তার কাজের জন্য দুবার শ্রেষ্ঠ অভিনেতা বিভাগে একাডেমি পুরস্কার লাভ করেন। এছাড়া ১৯৬১ সালে তার কর্মজীবনের স্বীকৃতি হিসেবে তিনি একাডেমি সম্মানসূচক পুরস্কার লাভ করেন। তিনি টানা ২৩ বছর সেরা ১০ চলচ্চিত্র ব্যক্তিত্বের একজন ছিলেন এবং ১৮ বছর সেরা আয়কারী তারকা ছিলেন। আমেরিকান ফিল্ম ইনস্টিটিউট তাদের ধ্রুপদী হলিউড চলচ্চিত্র শিল্পের সেরা ২৫ পুরুষ তারকা তালিকায় তাকে ১১তম স্থানে রেখেছে।
ফ্রাঙ্ক জেমস কুপার ১৯০১ সালের ৭ই মে মন্টানা অঙ্গরাজ্যের হেলেনায় জন্মগ্রহণ করেন। তার পিতা চার্লস হেনরি কুপার (১৮৬৫-১৯৪৬) এবং মাতা অ্যালিস (প্রদত্ত নাম: ব্রাজিয়ার, ১৮৭৩-১৯৬৭)। তার পিতা বেডফোর্ডশায়ারের হৌটন রেজিস থেকে মার্কিন যুক্তরাষ্ট্রে পাড়ি জমান। তিনি একজন আইনজীবী ও খামার মালিক ছিলেন এবং পরে মন্টানা সুপ্রিম আদালতের বিচারক হন। তার মা কেন্টের গিলিংহাম থেকে মার্কিন যুক্তরাষ্ট্রে যান এবং মন্টানায় এসে চার্লসের সাথে বিবাহ বন্ধনে আবদ্ধ হন। ১৯০৬ সালে চার্লস মিজুরি নদীর পাশে হেলেনার নিকটবর্তী শহর ক্রেইগে প্রায় ৫০ মাইল দীর্ঘ ৬০০ একর সেভেন-বার-নাইন গবাদিপশু খামার ক্রয় করেন। ফ্রাঙ্ক ও তার বড় ভাই আর্থার সেখানে তার গ্রীষ্ম কাটাতেন এবং ঘোড়া চালানো, শিকার ও মাছ ধরা শিখেন। কুপার হেলেনায় সেন্ট্রাল গ্রেড স্কুলে পড়াশুনা করেন।
ওয়ার্নার ব্যাক্সটার

ওয়ার্নার লেরয় ব্যাক্সটার (ইংরেজি: Warner Leroy Baxter; ২৯শে মার্চ ১৮৮৯ - ৭ই মে ১৯৫১) ছিলেন একজন মার্কিন অভিনেতা। তিনি ১৯১০ থেক ১৯৪০-এর দশক পর্যন্ত হলিউডের চলচ্চিত্রে অভিনয় করেছেন। তিনি ১৯২৮ সালে "ইন ওল্ড অ্যারিজোনা" চলচ্চিত্র সিস্কো কিড চলচ্চিত্রে অভিনয়ের জন্য বিশেষভাবে পরিচিত। তার এই কাজের জন্য তিনি ২য় একাডেমি পুরস্কারে শ্রেষ্ঠ অভিনেতা বিভাগে পুরস্কৃত হন। ১৯৩০-এর দশক জুড়ে তিনি নারীসুলভ, পশ্চিমা ধাঁচের চলচ্চিত্রে লাতিন ডাকু, সিস্কো কিড বা এই ধরনের চলচ্চিত্রে অভিনয় করেন, কিন্তু তার কর্মজীবনে তিনি আরও বিভিন্ন ধরনের চলচ্চিত্রে অভিনয় করেন।
ব্যাক্সটার নির্বাক চলচ্চিত্র দিয়ে তার কর্মজীবন শুরু করেন। তার উল্লেখযোগ্য নির্বাক চলচ্চিত্রগুলো হল "দ্য গ্রেট গেটসবি" (১৯২৬) এবং "দি অফুল ট্রুথ" (১৯২৫)। ব্যাক্সটারের উল্লেখযোগ্য সবাক চলচ্চিত্রগুলো হল "ইন ওল্ড অ্যারিজোনা" (১৯২৯), "ফোর্টি সেকেন্ড স্ট্রিট" (১৯৩২), "স্লেভ শিপ" (১৯৩৭), "কিডন্যাপড" (১৯৩৮) ও ১৯৩১ সালের স্বল্পদৈর্ঘ্য চলচ্চিত্র "দ্য স্টোলেন জুলস"। ১৯৪০-এর দশকে তিনি "ক্রাইম ডক্টর" চলচ্চিত্রে ধারাবাহিকের দশটি চলচ্চিত্রে ডক্টর রবার্ট অর্ডওয়ে চরিত্রে অভিনয় করেন।
চলচ্চিত্র শিল্পে তার অবদানের স্বীকৃতি হিসেবে হলিউড ওয়াক অব ফেমে তার নামে একটি তারকা খচিত হয়।
হার্বি ওয়েড

হার্বার্ট ফ্রেডরিক ওয়েড (; জন্ম: ১৪ সেপ্টেম্বর, ১৯০৫ - মৃত্যু: ২৩ নভেম্বর, ১৯৮০) ডারবানে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। ১৯৩৫ সাল থেকে ১৯৩৫-৩৬ মৌসুম পর্যন্ত দক্ষিণ আফ্রিকার ১০ টেস্টে অংশগ্রহণ করেছিলেন হার্বি ওয়েড। দক্ষিণ আফ্রিকা ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে কোয়াজুলু-নাটালের প্রতিনিধিত্ব করেছেন। দলে তিনি মূলতঃ মাঝারিসারির ব্যাটসম্যান হিসেবে খেলতেন। এছাড়াও, দক্ষিণ আফ্রিকা দলকে নেতৃত্বও দিয়েছেন তিনি।
দক্ষিণ আফ্রিকার হিল্টন কলেজে অধ্যয়ন করেন। ওয়েড মূলতঃ মাঝারিসারির ব্যাটসম্যানের দায়িত্ব পালন করতেন।
১৯২৪-২৫ মৌসুমে ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের পক্ষে অভিষেক ঘটে তার। এ দলটির পক্ষে ১৯৩৬-৩৭ মৌসুম পর্যন্ত খেলোয়াড়ী জীবন অতিবাহিত করান। তন্মধ্যে, শেষের দিক থেকে দ্বিতীয় খেলাটিতে ইস্টার্ন প্রভিন্সের বিপক্ষে ব্যক্তিগত সর্বোচ্চ ১৯০ রান তুলেছিলেন হার্বি ওয়েড।
১৯৩০-৩১ মৌসুমে দলের অধিনায়কত্ব লাভ করেন ও অবসর গ্রহণের পূর্ব-পর্যন্ত এ দায়িত্বে ছিলেন। সর্বমোট ৭৪টি প্রথম-শ্রেণীর খেলায় অংশ নেন। তন্মধ্যে, ৬১টি খেলায় অধিনায়ক হিসেবে দলকে পরিচালনা করেছিলেন।
সমগ্র খেলোয়াড়ী জীবনে ১৯৩৫ সাল থেকে ১৯৩৫-৩৬ মৌসুম পর্যন্ত ১০টি টেস্ট খেলার সৌভাগ্য হয় তার।
টেস্ট ক্রিকেটে অভিষিক্ত হবার পাশাপাশি অংশগ্রহণকৃত প্রত্যেক টেস্টেই দক্ষিণ আফ্রিকা দলের অধিনায়ক ছিলেন হার্বি ওয়েড। তন্মধ্যে, ১৯৩৫ সালে দলকে নিয়ে ইংল্যান্ড সফর করেন। ঐ সফরে তার দল ১-০ ব্যবধানে সিরিজ জয়লাভে সমর্থ হয় ও বাদ-বাকী চার টেস্ট ড্রয়ে পরিণত হয়েছিল।
দক্ষিণ আফ্রিকার সাবেক অধিনায়ক জক ক্যামেরন তার সমসাময়িক ছিলেন ও অধিনায়ক হিসেবে ক্যামেরনের স্থলাভিষিক্ত হন তিনি।
হার্বি ওয়েডের কনিষ্ঠ ভ্রাতা বিলি ওয়েড তার অবসর গ্রহণের পর দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন। ২৩ নভেম্বর, ১৯৮০ তারিখে ট্রান্সভাল প্রদেশের স্যান্ডটনের ইনান্দা এলাকায় ৭৫ বছর বয়সে তার দেহাবসান ঘটে।
আলিপুরদুয়ার বিধানসভা কেন্দ্র

আলিপুরদুয়ার (বিধানসভা কেন্দ্র) ভারতের পশ্চিমবঙ্গ রাজ্যের আলিপুরদুয়ার জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১২ নং আলিপুরদুয়ার বিধানসভা কেন্দ্রটি আলিপুরদুয়ার পৌরসভা, আলিপুরদুয়ার রেলওয়ে জংশন, বাঁচুকুমারী, চাকোয়াখেতি, মথুরা, পারোরপার, পাটলাখায়া, শালকুমার-১, শালকুমার-২, তাপসীখাতা, বিবেকানন্দ-২, বিবেকানন্দ-১ গ্রাম পঞ্চায়েত গুলি আলিপুরদুয়ার-১ সিডি ব্লক এবং চাপড়রপার-১, চাপড়রপার-২ এবং তাতপাড়া-২ গ্রাম পঞ্চায়েত গুলি আলিপুরদুয়ার-২ সিডি ব্লকের অন্তর্গত।
আলিপুরদুয়ার বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসসি) র অন্তর্গত।
পশ্চিমবঙ্গ বিধানসভা নির্বাচন ২০১৬, তৃণমূলের সৌরভ চক্রবর্তী তার নিকটতম প্রতিদ্বন্দ্বী কংগ্রেসের বিশ্বরঞ্জন সরকারকে পরাজিত করে।
২০১১ সালের নির্বাচনে, কংগ্রেসের দেবপ্রসাদ রায় তার নিকটতম প্রতিদ্বন্দ্বী আরএসপি'র ক্ষিতি গোস্বামীকে পরাজিত করে।
অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬, ২০০১, ১৯৯৬ এবং ১৯৯১ সালে রাজ্যের বিধানসভা নির্বাচনে, আরএসপি'র নির্মল দাস কংগ্রেসের সৌরভ চক্রবর্তী পরাজিত করেন, তৃণমূল কংগ্রেসের প্রশান্ত নারায়ণ মজুমদার, কংগ্রেসের মনিন্দ্রলাল রাক্ষিত এবং কংগ্রেসের বিশ্বরঞ্জন সরকারকে পরাজিত করেন। আরএসপি'র নানি ভট্টাচার্য ১৯৮৭ সালে কংগ্রেসের দেবব্রত চ্যাটার্জীকে পরাজিত করেন, ১৯৮২ সালে কংগ্রেসের পল্লব ঘোষ এবং কংগ্রেসের নারায়ণ ভট্টাচার্যকে ১৯৭৭ সালে পরাজিত করেন।
কংগ্রেসের নারায়ণ ভট্টাচার্য ১৯৭২ সালে জয়ী হন এবং ১৯৭১ সালে। আরএসপি'র নানি ভট্টাচার্য ১৯৬৯ সালে জয়ী হন এবং ১৯৬৭ সালে। কংগ্রেসের পিযুষ কান্তি মুখার্জী ১৯৬২ সালে জয়ী হন এবং ১৯৫৭ সালে। স্বাধীন ভারতের প্রথম নির্বাচন ১৯৫১ সালে, এটি একটি যৌথ আসন ছিল। কংগ্রেস পিযুষ কান্তি মুখার্জী ও ধীরন্দ্র ব্রহ্ম মণ্ডল উভয়েই জয়ী হন।
এডমন্টন

এডমন্টন () হচ্ছে কানাডার অ্যালবার্টা প্রদেশের রাজধানী। এডমন্টন উত্তর সাসক্যাচুয়ান নদীর তীরে অবস্থিত এবং এডমন্টন মেট্রোপলিটন অঞ্চল এর কেন্দ্র, যা অ্যালবার্টার কেন্দ্রীয় অঞ্চল দ্বারা পরিবেষ্টিত। শহরটি উত্তর প্রান্তে অবস্থিত যা পরিসংখ্যান কানাডা কর্তৃক "ক্যালগারি-এডমন্টন করিডোর" হিসেবে সংজ্ঞায়িত হয়।
২০১৬-এর হিসেবে শহরটির জনসংখ্যা ৯৩২,৫৪৬ জন, যা অ্যালবার্টার দ্বিতীয় বৃহত্তম শহর এবং কানাডার পঞ্চম-বৃহত্তম পৌরসভা। এছাড়াও ২০১৬ সালে, এডমন্টনের মহানগর জনসংখ্যা ছিল ১,৩২১,৪২৬ জন, যা শহরটিকে কানাডার ষষ্ঠ-বৃহত্তম আদমশুমারি মহানগর এলাকা (সিএমএ)। এডমন্টন হচ্ছে উত্তর আমেরিকার সব থেকে উত্তরাঞ্চলীয় মহানগর এলাকা যার জনসংখ্যা এক মিলিয়ন। এডমন্টনের একজন অধিবাসী একজন 'এডমন্টনীয়' হিসাবে পরিচিত হয়।
এডমন্টন এর ঐতিহাসিক বিকাশ পাঁচটি (স্ট্রাথাকোনা, উত্তর এডমন্টন, ওয়েস্ট এডমন্টন, বেভারলি এবং জাসপার প্লেস) সন্নিহিত শহুরে পৌরসভার শাসন এবং ১৯৮২ সালে শেষের একটি ধারাবাহিক সংযোজন দ্বারা পরিচালিত হয়েছে। "উত্তর প্রবেশদ্বার" নামে পরিচিত, উত্তর আলবার্টার মধ্যে পরিচালিত হওয়া বৃহৎ পরিসরের অয়েল স্যান্ডস প্রকল্প এবং উত্তর-পশ্চিমাঞ্চলের বড় আকারের হীরার খনির কার্যক্রমের জন্য শহরটি একটি বিন্দু।
এডমন্টন একটি সাংস্কৃতিক, সরকারী এবং শিক্ষা কেন্দ্র। এখানে বছরব্যাপী উত্সবের আয়োজন হয়, কানাডায় উপনাম হিসেবে "কানাডার উৎসবের শহর" হিসেবে ঢাকা হয়। এখানে রয়েছে উত্তর আমেরিকার বৃহত্তম মল, পশ্চিম এডমন্টন মল (১৯৮১ সাল থেকে ২০০৪ সাল পর্যন্ত বিশ্বের সবচেয়ে বড় মল), এবং ফোর্ট এডমন্টন পার্ক, কানাডার বৃহত্তম লিভিং হিস্ট্রি মিউজিয়াম (জীবিত ইতিহাস যাদুঘর)।
পরিসংখ্যান কানাডা কর্তৃক ২০১৬ আদমশুমারীর হিসেবে এডমন্টনের জনসংখ্যা লিপিবদ্ধ করা হয় ৯৩২,৫৪৬ জন, যা এটির ২০১১-এর জনসংখ্যা ৮১২,২০১জন থেকে পরিবর্তন। ভূমি অঞ্চল নিয়ে ২০১৬-এ এটির জনসংখ্যার ঘনত্ব । 
এডমন্টন শহরের জনসংখ্যা এটির ২০১১ সালের পৌরসংখ্যার হিসেব অনুযায়ী ৮৯৯,৪৪৭ জন, যা এটির ২০১৪ পৌরসংখ্যার হিসেবে ৮৭৭,৯২৬ জন থেকে পরিবর্তন। ২০১৬ সালের আদমশুমারিতে বাসিন্দাদের বিস্তারিত উপাত্ত নেওয়া হয়েছে, এগুলোর মধ্যে বয়স এবং লিঙ্গ, বৈবাহিক অবস্থা, কর্মসংস্থানের অবস্থা, আবাসনের দৈর্ঘ্য, স্থায়ী আবাসনের পূর্বে বসবাস, কর্মসংস্থান পরিবহন মোড, নাগরিকত্ব, স্কুল বাসস্থান, অর্থনৈতিক বৈচিত্র্য, নগর সম্পদ ব্যবহার, সর্বোচ্চ শিক্ষামূলক অর্জন, পারিবারিক ভাষা এবং আয়, সেইসাথে বাসস্থান এবং সম্পত্তি, মালিকানা, গঠন এবং অবস্থা। এটির পৌরসভা জনসংখ্যা নীতি অনুযায়ী
, শহরটির পরবর্তী পৌর আদমশুমারি ২০১৮ সালে অনুষ্ঠিত হবে।
এডমন্টন হল উত্তর ও কেন্দ্রীয় অ্যালবার্টার প্রধান অর্থনৈতিক কেন্দ্র এবং তেল ও গ্যাস শিল্পের একটি প্রধান কেন্দ্র। ২০১৪ সালের হিসাবে, এডমন্টন মেট্রোপলিটান অঞ্চলের মধ্যে প্রধান প্রকল্পগুলির আনুমানিক মূল্য $ ৫৭.৮ বিলিয়ন, যার মধ্যে $৩৪.৪ বিলিয়ন তেল এবং গ্যাস, অয়েল স্যান্ডস এবং পাইপলাইন সেক্টরের মধ্যে রয়েছে।
এডমন্টন ঐতিহ্যগতভাবে অ্যালবার্টান পেট্রোকেমিক্যাল শিল্পের জন্য একটি কেন্দ্র হয়ে আসছে, ১৯৪০-এর দশকে এটি "কানাডার তেলের রাজধানী" নামে ডাকা হতো। গবেষণা নতুন প্রযুক্তির বিকাশ অ্যালবার্টার বিশাল তেল, গ্যাস এবং তেল ক্ষেত্রের ভাণ্ডারগুলির বর্ধিত মূল্য-যুক্ত প্রক্রিয়াকরণ সমর্থন করে। রির্পোট করা হয়েছে যে সৌদি আরবের পরে এটি বিশ্বের দ্বিতীয় বৃহত্তম।
পানি সরবরাহ ও পয়ঃনিষ্কাশন কর্তৃপক্ষ

পানি সরবরাহ ও পয়ঃ নিষ্কাশন কর্তৃপক্ষ বা ওয়াসা বাংলাদেশের বড় শহরগুলির পানি সরবরাহ এবং পয়ঃ নিষ্কাশনের কাজে নিয়োজিত একটি সরকারি প্রতিষ্ঠান। এটি সংশ্লিষ্ট শহরে থাকা সিটি কর্পোরেশনের নির্দেশনায় কাজ করে এবং সিটি কর্পোরেশনের সমান্তরাল প্রতিষ্ঠান। এটি ১৯৬৩ সালে তৎকালীন পাকিস্তান সরকারের এক অধ্যাদেশে প্রতিষ্ঠিত হয়।
বাংলাদেশে পাঁচটি ওয়াসা বর্তমান আছে। এগুলি হলোঃ
ঢাকা পানি সরবরাহ ও পয়ঃনিষ্কাশন কর্তৃপক্ষ

ঢাকা পানি সরবরাহ ও পয়ঃনিষ্কাশন কর্তৃপক্ষ বা ঢাকা ওয়াসা স্থানীয় সরকার, পল্লী উন্নয়ন ও সমবায় মন্ত্রণালয়ের অধীনস্থ একটি সরকারি সংস্থা, যা বাংলাদেশের রাজধানী ঢাকা এবং নারায়ণগঞ্জের পানি সরবরাহ ও নিষ্কাশনের জন্য দায়িত্বপ্রাপ্ত। মো. শাহজাহান মিয়া ঢাকা ওয়াসার ব্যবস্থাপনা পরিচালক।
সেবামূলক ও বাণিজ্যিক প্রতিষ্ঠান হিসেবে ১৯৬৩ সালে ঢাকা শহরের পানি সরবরাহ ও পয়ঃনিষ্কাশনের জন্য একটি আলাদা সংস্থা হিসেবে ঢাকা ওয়াসা প্রতিষ্ঠিত হয়। ১৯৯০ সালের ১ জুলাই থেকে নারায়ণগঞ্জ শহর এলাকায় পানি সরবরাহ ও পয়ঃনিষ্কাশনের দায়িত্বও ঢাকা ওয়াসার নিকট ন্যাস্ত করা হয়। ১৯৯৬ সালে এটি ওয়াসা আইন পাস হওয়ার সাথে সাথে একটি স্বায়ত্তশাসিত লাভজনক সংস্থা হিসাবে গঠিত হয়। ২০১৯ সালের ১ মার্চ সংসদীয় স্থায়ী কমিটি আনুমানিক বিষয়ে বাংলাদেশ সরকার ঢাকা ওয়াসাকে উত্তর ও দক্ষিণ ঢাকার পাশাপাশি দুটি পৃথক সংস্থায় বিভক্ত করার সুপারিশ করেছিল।
ঢাকা ওয়াসার পরিচালন, রক্ষণাবেক্ষণ এবং গ্রাহক সেবার সুবিধার্থে ঢাকা ওয়াসার সমগ্র সেবা এলাকা ১১টি ভৌগোলিক অঞ্চলে বিভক্ত। এর মধ্যে ১০টি অঞ্চল ঢাকা মহানগরীতে এবং ১টি অঞ্চল নারায়ণগঞ্জে অবস্থিত। প্রতিটি জোনাল অফিসের মাধ্যমে কারিগরী পরিচালন ও রক্ষণাবেক্ষণ এবং রাজস্ব বিলিং আদায় সংক্রান্ত যাবতীয় কার্যাবলী পরিচালিত হয়। ২০২২ সালের ফেব্রুয়ারি মাসের তথ্য অনুযায়ী ঢাকায় পানির দৈনিক চাহিদা কমবেশি ২৫০ কোটি লিটার। ঢাকা ওয়াসা দৈনিক ২৬০ কোটি লিটার পানি উৎপাদন করে। ওয়াসার তথ্য অনুযায়ী, সিস্টেম লস ২০ শতাংশ বাদ দিলে প্রতিদিন ৫২ কোটি লিটার পানি গ্রাহক পর্যন্ত যায় না। গ্রাহক পান ২০৮ কোটি লিটার। ফলে পানির ঘাটতি থাকে। ২০২৪ সালের মার্চ মাসের তথ্য অনুযায়ী
ঢাকা শহরে দৈনিক পানির চাহিদা ২৬০ থেকে ২৬৫ কোটি লিটার এবং দৈনিক উৎপাদন ক্ষমতা ২৭০ থেকে ২৭৫ কোটি লিটার।
২০২০-২১ অর্থবছরে পানি ও সুয়ারেজ বিল বাবদ ঢাকা ওয়াসার রাজস্ব আদায় ১ হাজার ৫৯২ কোটি টাকা। এর মধ্যে পানির বিল বাবদ আয় ১ হাজার ২০১ কোটি টাকা। বাকিটা সুয়ারেজ বিল বাবদ আয়। ট্যাক্সসহ সব খরচ বাদে ২০২০-২১ অর্থবছরে ঢাকা ওয়াসার লাভ ৪৯ কোটি ৬৪ লাখ টাকা। বছর শেষে ঢাকা ওয়াসার সঞ্চিত মুনাফার পরিমাণ ৮৯২ কোটি টাকা।
২০১৯ এর প্রতিবেদনে ট্রান্সপারেন্সি ইন্টারন্যাশনাল বাংলাদেশ জানায় যে ওয়াসা "মাত্রাহীন দুর্নীতিগ্রস্থ" ছিল এবং "দুর্বল পরিষেবা" প্রদান করেছিল। ওয়াসার দশটি অঞ্চলের চারটিতে যে পানি সরবরাহ করছিল তাতে ক্ষতিকারক ব্যাকটেরিয়া পাওয়া যায়। বাংলাদেশ হাইকোর্টে জমা দেওয়া ওয়াসার এক প্রতিবেদনে বলা হয়, ঢাকার ওয়াসা ঢাকার ৫৭টি অঞ্চলে দূষিত পানি সরবরাহ করছিল।
খুলনা পানি সরবরাহ ও পয়ঃনিষ্কাশন কর্তৃপক্ষ

খুলনা পানি সরবরাহ ও পয়ঃনিষ্কাশন কর্তৃপক্ষ বা খুলনা ওয়াসা খুলনাতে অবস্থিত পানি এবং পয়ঃনিষ্কাশন কর্তৃপক্ষ। এটি বর্তমানে খুলনা সিটি করপোরেশনের দিক নির্দেশনায় কাজ করে।
খুলনা শহরে প্রথম পানি সরবরাহের ব্যবস্থা চালু হয় ১৯২১ সালে। তৎকালীন সময় দিনে ৯০০ ঘনমিটার পানি উত্তোলিত হতো। ১৯৬০ সালে প্রথম বাণিজ্যিক নলকূপের মাধ্যমে পানি সরবরাহ ব্যবস্থা চালু হয়। ২০০৮ সালের ২মার্চ তারিখে ১৯৯৬ সালের ওয়াসা অধ্যাদেশ-৩ এর বলে খুলনা ওয়াসা প্রতিষ্ঠা করা হয়।
খুলনা ওয়াসা বিভিন্ন গভীর নলকূল ও রূপসা উপজেলাস্থ বঙ্গবন্ধু ওয়াটার ট্রিটমেন্ট প্ল্যান্টের মাধ্যমে সমগ্র খুলনা শহরে বিশুদ্ধ পানি সরবরাহ করছে।
এছাড়াও নগরীর রায়ের মহল এলাকায় বোতল ওয়াটার প্ল্যান্টের মাধ্যমে সুন্দরবন ড্রিংকিং ওয়াটারএর মোড়কে বোতলজাত পানি বাজারজাত করে আসছে।
খুলনা শহরে পয়ঃনিষ্কাশন ব্যবস্থা উন্নতির লক্ষ্য খুলনা পয়ঃনিষ্কাশন ব্যবস্থা উন্নয়ন প্রকল্প খুলনা ওয়াসার অধীনে বাস্তবায়নাধীন রয়েছে। এই প্রকল্পের মাধ্যমে নগরীর যাবতীয় বর্জ্য পাইপ লাইনের মাধ্যমে নগরীর উপকণ্ঠে মাথাভাঙ্গা এবং ঠিকরাবন্দ এলাকায় নির্মাণাধীন পয়ঃশোধনাগার হতে পরিশোধিত করে রূপসা ও ময়ূর নদীতে ফেলা হবে।
মোহাম্মদ হুসামউদ্দিন

হুসামউদ্দিন, তেলঙ্গানার নিজামাবাদে জন্মগ্রহণ করেন, সামসামুদ্দীন তার বাবা ও ভাইয়েরা, অহেতসমুদ্দীন ও আয়েতামুদ্দীন, আন্তর্জাতিক বক্সিং ইভেন্টে ভারতের প্রতিনিধিত্ব করেন।
বোয়ালিয়া জমিদার বাড়ি

বোয়ালিয়া জমিদার বাড়ি বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত মতলব দক্ষিণ উপজেলায় অবস্থিত একটি জমিদার বাড়ি।
প্রায় সতেরশো শতকের শেষের দিকে এই জমিদার বাড়িটি প্রতিষ্ঠিত হয়। ইতিহাস থেকে জানা যায় চিরস্থায়ী বন্দবস্ত এর পরবর্তী সময়ে মহববতপুর গ্রামের রায় মজুমদার ও বোয়ালিয়া গ্রামের দে চৌধুরী মিলে এই জমিদার বাড়িটি প্রতিষ্ঠিত করেন। তারা একসাথে এখানের জমিদারির দায়িত্ব পালন করেন। এরপর বংশপরামপনায় এখানে জমিদারি চলতে থাকে। এই জমিদার বাড়ির জমিদাররা ছিলেন বেশ দানশীল। এরজন্য তাদের বেশ সুনাম ছিল যা এখনো রয়েছে। মতলবের মসজিদ ও জগন্নাথ মন্দির তৈরি করার জন্য জমিদার রাজকুমার চৌধুরী জায়গা দান করেছিলেন। জমিদার ললিত মোহন রায় চৌধুরী বোয়ালিয়া গ্রামে বোয়ালিয়া উচ্চ বিদ্যালয়, বালিকা বিদ্যালয়, বাজার ও ডাকঘর প্রতিষ্ঠা করেন। এইরকম তাদের অসংখ্য দানশীলতার চিহ্ন এখনো এখানে বিদ্যমান রয়েছে। দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিরও ইতি ঘটে।
বাংলাদেশ নৌবাহিনীর প্রধান

নৌবাহিনী প্রধান (সিএনএস) বাংলাদেশ নৌবাহিনীর প্রধান অধিনায়ক এবং সর্বোচ্চ পদধারী কর্মকর্তা। এই পদকে সংক্ষেপে সিএনএস ও বলা হয়। বর্তমানে বাংলাদেশ নৌবাহিনীর প্রধান হন চার তারকা অ্যাডমিরাল পদমর্যাদার একজন কর্মকর্তা। নৌবাহিনীর বর্তমান প্রধান হচ্ছেন অ্যাডমিরাল নাজমুল হাসান যিনি ২৫ জুলাই ২০২৩ দায়িত্ব গ্রহণ করেন।
মেয়াদকাল অনুসারে বাংলাদেশ নৌবাহিনী প্রধানদের তালিকা নিচে দেয়া হল:
বলাখাল জমিদার বাড়ি

বলাখাল জমিদার বাড়ি বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত হাজীগঞ্জ উপজেলায় অবস্থিত একটি জমিদার বাড়ি।
প্রায় একশতক আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন যোগেন্দ্র নারায়ণ রায় চৌধুরী। জমিদার বাড়িটি প্রায় ১২.৫১ একর জমি নিয়ে তৈরি করা হয়। এই জমিদার বাড়ির জমিদাররা ছিলেন বেশ দানশীল। বলাখাল জে,এন উচ্চ বিদ্যালয় ও রেল লাইনটি তাদের দান করা জায়গাতেই করা হয়েছে। এইরকম তাদের আরও অনেক দানশীলতার চিহ্ন দেখা যায়। ইতিহাসে এই জমিদার বংশের তিনজন ব্যক্তির নাম পাওয়া যায়। তারা হলেন জমিদার বাড়ির প্রতিষ্ঠাতা এবং তার দুই সন্তান সুরেন্দ্র নারায়ণ রায় চৌধুরী ও দেবেন্দ্র নারায়ণ চৌধুরী। দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিরও সমাপ্তি ঘটে। 
জমিদার বাড়িটি বর্তমানে পরিত্যক্ত অবস্থায় পড়ে রয়েছে। পরিচর্যার অভাবে এটি লতা-পাতা, বনজঙ্গলে জরাজীর্ণ হয়ে রয়েছে। এছাড়াও ভবনগুলোর দেয়ালের বিভিন্ন জায়গা ভেঙে গেছে।
ডার্ক বোগার্ড

স্যার ডার্ক বোগার্ড (ইংরেজি: Sir Dirk Bogarde; জন্ম: ডেরেক জুলস গ্যাসপার্ড উলরিক নিভেন ভ্যান ডেন বোগার্ড; ২৮শে মার্চ ১৯২১ - ৮মে ১৯৯৯) ছিলেন একজন ইংরেজ অভিনেতা ও লেখক। শুরুর দিকে তিনি চলচ্চিত্রে আদর্শ ম্যাটিনি তারকা হিসেবে "ডক্টর ইন দ্য হাউজ" (১৯৫৪) চলচ্চিত্রে অভিনয় করেন, পরবর্তীতে তাকে আর্ট-চলচ্চিত্রে অভিনয় করতে দেখা যায়। অভিনয়ের স্বীকৃতি হিসেবে তিনি দুটি বাফটা পুরস্কার লাভ করেছেন। দ্বিতীয় কর্মজীবন হিসেবে তিনি সাতটি সর্বাধিক বিক্রিত স্মৃতিকথার খণ্ড, ছয়টি উপন্যাস ও "দ্য ডেইলি টেলিগ্রাফ"-এ প্রকাশিত প্রবন্ধসহ সাংবাদিকতার একটি সংকলন রচনা করেন।
বোগার্ড ১৯৫০-এর দশকের শুরুর দিকে "দ্য ব্লু ল্যাম্প" চলচ্চিত্রে অভিনয় করে খ্যাতি অর্জন করেন। পরবর্তীতে তিনি ১৯৫৪ থেকে ১৯৬৩ সাল পর্যন্ত "ডক্টর" চলচ্চিত্র ধারাবাহিকে শ্রেষ্ঠাংশে অভিনয় করে সফলতা লাভ করেন। ১৯৬০ সালে "সং উইদাউট এন্ড" চলচ্চিত্রে অভিনয়ের জন্য তিনি তার প্রথম গোল্ডেন গ্লোব পুরস্কারের মনোনয়ন লাভ করেন। পরের বছর "ভিকটিম" (১৯৬১) চলচ্চিত্রের জন্য তিনি তার প্রথম বাফটা পুরস্কারের মনোনয়ন পান এবং একই দশকে "দ্য সারভেন্ট" (১৯৬৩) ও "ডার্লিং" (১৯৬৫) চলচ্চিত্রে অভিনয়ের জন্য শ্রেষ্ঠ ব্রিটিশ অভিনেতা বিভাগে দুটি বাফটা পুরস্কার অর্জন করেন। "অ্যাক্সিডেন্ট" (১৯৬৭) ও "ডেথ ইন ভেনিস" (১৯৭১) চলচ্চিত্রে অভিনয়ের জন্য তিনি আরও দুটি বাফটা পুরস্কারে মনোনীত হন। ১৯৭০-এর দশকে তার অভিনীত উল্লেখযোগ্য চলচ্চিত্র হল "দ্য নাইট পোর্টার" (১৯৭৪), "আ ব্রিজ টু ফার" (১৯৭৭), এবং "ডেস্পায়ার" (১৯৭৮)। ১৯৯০ সালে তাকে কমান্ডার অব দি অর্ডারব অব আর্টস অ্যান্ড লেটার্স এবং ১৯৯২ সালে নাইট ব্যাচেলর উপাধিতে ভূষিত করা হয়।
মনোজ কুমার (মুষ্টিযোদ্ধা)

মনোজ কুমার ১৯৮৬ সালের ১০ ডিসেম্বর রাজন্দ গ্রামে জন্মগ্রহণ করেন, হরিয়ানাের কায়থাল থেকে ৩০ কিলোমিটার দূরে। তার পিতা শের সিং, ভারতীয় সেনাবাহিনী থেকে অবসর গ্রহণ করেন এবং তার মা একজন গৃহিণী ছিলেন। মনোজ কুমার প্রাথমিকভাবে একজন ক্রীড়াবিদ হিসাবে তার কর্মজীবন শুরু করেন, তখন তার বড় ভাই রাজেশ কুমার রাজন্দ একজন উদীয়মান মুষ্টিযোদ্ধা ছিলেন। যখন রাজেশ কুমার রাজন্দ বিশ্ববিদ্যালয়ের চ্যাম্পিয়নশিপে সোনা জিতেছিলেন তখন তিনি আশা করেছিলেন জাতীয় দলের জন্য নির্বাচিত হবেন। যাইহোক, তাকে উপেক্ষা করা হয়, এবং সেইজন্য তিনি তার ছোট ভাইকে বক্সিং-এর মধ্যে আনা সিদ্ধান্ত নেন। তিনি মনোজ কুমারের কোচিং শুরু করেন এবং তার ছোট ভাই মুকেশ কুমারকে অনুরোধ করেন সে যেন জুডো ছেড়ে মনোজ কুমারের পার্টনার হন। তিনভাই তাদের গ্রাম রাজন্দ থেকে কায়থাল পর্যন্ত ট্রেনে ভ্রমণ করতেন। প্রারম্ভিক দিনগুলিতে তারা পুরানো সাইকেল টিউবগুলির সাহায্যে প্রশিক্ষণ নিতেন। 
মনোজ কুমার প্রথমবার জাতীয় চ্যাম্পিয়ন হয়েছিলেন যখন তিনি ২০০৮ সালে চ্যাম্পিয়ন সোম বাহাদুর পূনকে পরাজিত করেছিলেন। তারপর থেকে মনোজকে আর ফিরে দেখতে হয়নি। ২০১০ কমনওয়েলথ গেমসে তিনি স্বর্ণপদক জিতেছিলেন।
২০১১ সালে, বিশ্ব অপেশাদার বক্সিং চ্যাম্পিয়নশিপে, মনোজ, কোয়ার্টার ফাইনালে পৌঁছালে আর ২০১২ সালের অলিম্পিক গেমসের জন্য তার যোগ্যতা নিশ্চিত করেন।
২০১২ সালে, লন্ডন অলিম্পিকসে, মনোজ, প্রাক-কোয়ার্টার ফাইনালে হেরে যান। মনোজ খোলাখুলিভাবে বক্সিংয়ের রিংএর বাইরে যাওয়ার আগে বলেন তার পরাজয়ের কারণ হল তার সাথে "প্রতারণা" করা হয়েছে।
২০১৪ সালে, কমনওয়েলথ গেমসে, মনোজ, কোয়ার্টার ফাইনালে স্যাম ম্যাক্সওয়েলকে কাছে পরাজিত হন।
২০১৬ সালে, গুয়াহাটিতে অনুষ্ঠিত দক্ষিণ এশিয় গেমস, মনোজ কুমার তার ওজন শ্রেণীতে স্বর্ণ পদক জিতেছেন।
২০১৮ সালে, নিউ দিল্লিতে অনুষ্ঠিত ভারত ওপেন ইন্টারন্যাশনাল বক্সিং প্রতিযোগিতায় মনোজ কুমার তার ওজন শ্রেণীতে ব্রোঞ্জ পদক জিতেছেন।
২০১৮, কমনওয়েলথ গেমস, গোল্ড কোস্টে, মনোজ কুমার ৬৯ কেজি শ্রেণীতে ব্রোঞ্জ পদক জিতেছেন।
২০১৪ সালে, মনোজ ভারত সরকার কর্তৃক অর্জুন পুরস্কার লাভ করেন। প্রাথমিকভাবে তিনি প্রাক্তন ভারতীয় ক্রিকেট দলের অধিনায়ক কপিল দেবের নেতৃত্বাধীন নির্বাচক কমিটির মাধ্যমে অর্জুন পুরস্কারের জন্য বিবেচিত হননি। তবে, ২৬ আগস্ট ২০১৪ সালে, তার কোচ রাজেশ কুমার রাজন্দ, হাইকোর্টে নির্বাচন কমিটির বিরুদ্ধে মামলা দায়ের করেন। রাজেশ দাবি করেন যে মনোজ পুরস্কারের জন্য সবচেয়ে উপযুক্ত ক্রীড়াবিদ ছিলেন এবং নির্বাচন কমিটি তাকে উপেক্ষা করেছিল। দিল্লি হাইকোর্ট তার আবেদন গ্রহণ করেন এবং সমস্ত ঘটনাগুলি দেখার পর সরকারকে নির্দেশ দেন অবিলম্বে যেন মনোজ কুমারকে "অর্জুন পুরস্কার" দিয়ে সম্মান প্রদান করা হোক।
সম্মিলিত জাতীয় জোট

    
সম্মিলিত জাতীয় জোট ( সংক্ষেপে ইউএনএ) হল বাংলাদেশের একটি রাজনৈতিক জোট, যা মহাজোট থেকে বেরিয়ে আসা জাতীয় পার্টির নেতৃত্বে ৭ মে ২০১৭ সালে গঠিত হয়। দুটি নিবন্ধিত রাজনৈতিক দল (জাতীয় পার্টি ও বাংলাদেশ ইসলামী ফ্রন্ট) সহ ছোট-বড় ৫৮ টি দল নিয়ে গঠিত এ জোটের বৈশিষ্ট্য হচ্ছে ডানপন্থি ও মধ্য ডানপন্থি দলসমূহের আধা-সরকার বিরোধী একটি জোট। জোটটি ২৪ মার্চ ২০১৮ সালেঢাকার সোহরাওয়ার্দী উদ্যান ও ৭ এপ্রিল ২০১৮ তারিখে চট্টগ্রামের লালদীঘি ময়দানে মহাসমাবেশ করেছে।
কালো আইন

এই কালো আইন (৯ জিও. ১ c. ২২) ছিল চোরাশিকারীদের দুইটি দলের লাগাতার হানা দেওয়ার প্রতিক্রিয়ায় ১৭২৩ সালে  গ্রেট ব্রিটেনের সংসদে  পাস হওয়া একটি আইন। দক্ষিণ সাগর বাবলের পতন এবং পরবর্তী অর্থনৈতিক মন্দার পরিণতিতে উদ্ভূত, কালোরা চোরাশিকার অভিযানের আগে মুখ কালো করে নেওয়ার অভ্যাসে এই নামে বিখ্যাত হয়। "কর্মের একটি পূর্বনির্ধারিত কার্য্যকলাপের অনূক্রম, এবং একটি সচেতন সামাজিক অসন্তোষ " তারা দ্রুত দুইই প্রদর্শন করেন এবং তাদের কার্যক্রমগুলি ১৭২৩ সালের ২৬ শে এপ্রিল সংসদে কালো আইন প্রবর্তনের দিকে নিয়ে যায়; যেটি ২৭ মে  কার্যকর হয়। আইনটি বনভূমিতে ছদ্মবেশে পাওয়া যাওয়া সমেত, ৫০ টি ফৌজদারী অপরাধের জন্য মৃত্যুদন্ড কার্যকর করে, এবং "অষ্টাদশ শতাব্দীতে [কালো আইন] সদৃশ নির্দয়তার সাথে দ্বিতীয় কোন আইন পাস হয় নি, এবং এইপ্রকার অপরাধে, অনেক ক্ষেত্রে কেউই  মৃত্যুদণ্ডের দণ্ডে দণ্ডিত করেনি "। ১৯ শতকের প্রথম দিকে ফৌজদারি আইন সংস্কারের প্রচারাভিযানের পর ১৮২৩ সালের ৮ জুলাই রবার্ট পিল দ্বারা সংশোধিত বিল প্রবর্তিত হযবার পর এটি বেশিরভাগভাবে বাতিল হয়ে যায়।
লন্ডন বিল্ডিং এ্যাক্ট ১৭৭৪, কোন ভবনের বহির্ভাগের অলঙ্করণের উপর নিষেধাজ্ঞা আরোপ করে, এটি ব্ল্যাক অ্যাক্ট হিসাবেও পরিচিত ছিল।
১৭২০ সালে দক্ষিণ সাগর বাবলের পতনের  পরবর্তী সময়ে ব্রিটেনের অর্থনৈতিক মন্দার ফলে সামাজিক উত্তেজনা বৃদ্ধি পায়। এর একটি ছোট প্রভাব হ'ল হ্যাম্পশায়ার এবং উইন্ডসর বন ভিত্তিক দুই চোরাশিকারী গোষ্ঠীর কার্যকলাপ। হ্যাম্পশায়ার গোষ্ঠী থেকে প্রথম দমকে আক্রমণ শুরু হয় এবং ১৭২১ সালের অক্টোবর মাসে ১৬ জন চোরা শিকারী ফার্নহ্যাম একত্রিত হয়ে উইনচেস্টারের বিশপের পার্কটি আক্রমণ করে।. তিনটি হরিণ গুম করা হয়, এবং দুইটিকে মারা হয়; পরে চার শিকারীকে ধরা হয়, প্রমাণের অভাবে দুজনকে ছেড়ে দিতে হয় এবং অপরদেরকে দোষী সাব্যস্ত করে জনসম্মুখে শাস্তি দেওয়া হয় এবং এক বছর একদিনের কারাদণ্ডে দণ্ডিত হয়। চোরাশিকারিরা "কালো" হিসেবে পরিচিত হয়ে ওঠে, তাদের মুখ সনাক্তকরণ প্রতিরোধ করতে তাদের মুখ কালো রং করার অভ্যাসের কারণে; "ওয়ালথাম ব্ল্যাকস" নামে হ্যাম্পশায়ার গ্রুপ ছিল সবচেয়ে বিখ্যাত"। দণ্ডাদেশের প্রতিক্রিয়াতে, শিকারীরা "কর্মের একটি পূর্বনির্ধারিত কার্য্যকলাপের অনূক্রম, এবং একটি সচেতন সামাজিক অসন্তোষ" প্রদর্শন করে আবারও বিশপের সম্পত্তি আক্রমণের সিদ্ধান্ত নেয়, যা তাদেরকে সাধারণ শিকারীদের থেকে পৃথক করে।প্রতিশোধমূলক আক্রমণে ১১ টি হরিণ গুম করা হয় এবং আরো অনেকগুলি হত্যা করা হয়, যার ফলে রাজকীয় ফরমানে তথ্য সংগ্রহের জন্য ১০০ পাউন্ড প্রদানের প্রস্তাব দেওয়া হয় যা দলটিকে গ্রেফতারের দিকে নিয়ে যায়। এটি একটি "সুস্পষ্টভাবে সরাসরি শ্রেণী ঘৃণা" বৈশিষ্ট্যপূর্ণ লাগাতার হামলার দ্বারা অনুসৃত হয়, যেটির সর্বোচ্চ ছিল প্রিন্স অফ ওয়েলসের জন্য নির্দিষ্ট মদ্য পানীয়ের জাহাজ আক্রমণ। এটি চূড়ান্ত তুচ্ছ বস্তু বলে প্রমাণিত হয়, যখন "কুখ্যাত ঝুলন্ত বিচারক" আখ্যাপ্রাপ্ত, স্যার ফ্রান্সিস পেজকে, উইংচেস্টারে যে কোনও বিচারের রায় প্রদানে মুখ্য হিসাবে পাঠানো হয় যাতে হ্যাম্পশায়ার কালোদের আত্মগোপন করতে হয়।
সশস্ত্র এবং কালো মুখ, সশস্ত্র এবং অন্যথায় ছদ্মবেশে, শুধুমাত্র কালো, নিছক ছদ্মবেশ, ঘটনার পরের জিনিসপত্র বা "অন্য কোন ব্যক্তি বা ব্যক্তিসমূহ" যে কোন অপরাধী আইনটির আওতায় ছিল।
দৈত্য তারা

দৈত্যে তারর ব্যসার্ধ সূর্যের কয়েক শত গুন বড় এবং উজ্জ্বলতা ১০ থেকে কয়েক গুণ পর্যন্ত বেশি হয়ে থাকে। বৃহদাকার চেয়ে আরও তীক্ষ্ণ বর্ণমালাগুলি সুপারগ্রেট এবং হাইপারজিটিস হিসাবে উল্লেখ করা হয়েছে।
একটি উজ্জ্বল, আলোকিত প্রধান-ক্রম তারকাও একটি দৈত্য হিসাবে উল্লেখ করা যেতে পারে, কিন্তু কোনও প্রধান-ক্রম তারকা সঠিকভাবে একটি বামন বলা হলেও তা কোনও বড় এবং উজ্জ্বল নয়। 
তারর সংমিশ্রনের জন্য পাওয়া সমস্ত হাইড্রোজেন নিঃশেষ হয়ে গিয়েছে এবং এর ফলে, প্রধান ক্রম ছেড়ে চলে যাওয়ার পর একটি তারা একটি দৈত্য তারা হয়ে ওঠে। একটি পোস্ট প্রধান ক্রমের তারার আচরণ তার ভরের উপর নির্ভর করে।
প্রায় ০.২৫ সৌর ভরের (M☉) বেশি ভরের একটি তারার জন্য, কেন্দ্রীয় হাইড্রোজেন এর হ্রাস হওয়ার চুক্তি রয়েছে এবং উষ্ণতা উচ্চ হলে হাইড্রোজেন চারপাশে শেল মধ্যে নিঃসরণ শুরু হয়। শেলের বাইরে তারাটির অংশ প্রসারিত এবং শীতল হয়, কিন্তু উজ্জ্বলতা অল্প বৃদ্ধি পায়, এবং তারকাটি একটি উপজীবি হয়ে ওঠে। নরম হিলিয়াম যুক্ত কেন্দ্র বৃদ্ধি হত্তয়া এবং তাপমাত্রা বৃদ্ধি হিসাবে এটি শেল থেকে হিলিয়াম নির্গত হয়, কিন্তু প্রায় ১০-১২ সৌর ভর যুক্ত বড় এটি হিলিয়াম কেন্দ্র জ্বলতে (উচ্চতর ভর তারকা supergiants এবং ভিন্নভাবে বিবর্তিত) শুরু করার জন্য যথেষ্ট গরম হয় না । এর পরিবর্তে, কয়েক মিলিয়ন বছর পর কেন্দ্রীয় অংশ সচোনবার্গ-চন্দ্রশেখর সীমাতে পৌঁছেছে, দ্রুত পতন ঘটায় এবং দুর্বল হয়ে পড়তে পারে। ফলে তারাটি তার বাহ্যিক স্তরগুলি আরও সম্প্রসারণ করে এবং একটি দৃঢ় সংবহন অঞ্চল উৎপন্ন করে যা একটি প্রক্রিয়ায় পৃষ্ঠে ভারী উপাদানের সৃষ্টি করে যা প্রথম "ড্রেজ-আপ" নামে পরিচিত। এই শক্তিশালী পরিচলন পৃষ্ঠের শক্তি পরিবহন বৃদ্ধি করে, উজ্জ্বলতা নাটকীয়ভাবে বৃদ্ধি পায়, এবং তারকা লাল-বৃহৎ শাখা সম্মুখের দিকে প্রবাহিত হয় যেখানে এটি একটি সম্পূর্ণ স্থায়ী শেল গঠিত হয় এবং এই শেলের মধ্যে তারাটি সমগ্র জীবনে অবশিষ্ট হাইড্রোজেন নিঃশেষ করে ফেলবে (প্রায় 10% একটি সূর্য মত তারকা)। কেন্দ্রের ভর, চুক্তি এবং তাপমাত্রায় বৃদ্ধি লাভ অব্যাহত রাখে, তবে বাইরের স্তরে কিছু ভর কমে যায়। 
সেখানে দৈত্য শ্রেণীর তারার বড় বিস্তৃত হয় এবং বেশ কিছু উপবিভাজনগুলিতে সাধারণভাবে নক্ষত্রের ছোট দল হিসাবে চিহ্নিত করতে ব্যবহৃত হয়।
সাবজায়েন্ট একটি সম্পূর্ণ আলাদা স্পেকট্রোস্কোপিক উজ্জ্বলতা শ্রেণীর (চতুর্থ) দৈত্যকার তারা,কিন্তু তাদের সাথে অনেকগুলি বৈশিষ্ট্য ভাগ করে। যদিও কিছু সাবজায়েন্ট রাসায়নিক পার্থক্য বা বয়স কারণে কেবল অতি-উজ্জ্বল প্রধান-ক্রমের তারকা হয়, অন্য সাবজায়েন্ট তারার সত্যিকারের দৈত্য তারা সৃষ্টির একটি স্বতন্ত্র বিবর্তনবাদী পথ হয়ে ওঠে।
উদাহরণ:
ম্যাথু রায়ান

ম্যাথু ডেভিড রায়ান (জন্ম: ৮ এপ্রিল ১৯৯২) হলেন একজন অস্ট্রেলীয় পেশাদার ফুটবলার, যিনি প্রিমিয়ার লিগের ক্লাব ব্রাইটন এন্ড হোভ অ্যালবিয়ন এবং অস্ট্রেলিয়া জাতীয় দলের হয়ে একজন গোলরক্ষক হিসেবে খেলেন।
রায়ান সিডনিতে জন্মগ্রহণ করেছেন। তিনি মারকোনি স্টালিয়ন্স, ব্ল্যাকটাউন সিটি এবং সেন্ট্রাল কোস্ট মারিনার্সের যুব পর্যায়ের হয়ে খেলেছেন। তিনি ২০১০ সালে সেন্ট্রাল কোস্ট মারিনার্সের জ্যেষ্ঠ দলে যোগদানের পূর্বে ব্ল্যাকটাউন সিটির জ্যেষ্ঠ দলের হয়ে অভিষেক করেছেন। ২০১৩ সালে, রায়ান ক্লাব ব্রুহে-এ যোগদান করেন, যেখানে তিনি মৌসুম খেলার পর, লা লিগার ক্লাব ভালেনসিয়ায় যোগদান করেন। তিনি ২০১৭ সালে, প্রিমিয়ার লিগের ক্লাব ব্রাইটন এন্ড হোভ অ্যালবিয়নে যোগদান করেন, যেখানে তিনি এপর্যন্ত ৩০-এর অধিক ম্যাচ খেলেছেন।
রায়ান ২০১২ সালে, অস্ট্রেলিয়া জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তখন থেকেই তিনি অস্ট্রেলিয়ার গোলরক্ষক হিসেবে ১ নম্বর বিকল্পে পরিণত হন। তিনি তার শৈশবের প্রতিমূর্তি মার্ক শোয়ারজারকে প্রতিস্থাপন করে উক্ত স্থান দখল করেন। তিনি ২০১৪ ফিফা বিশ্বকাপ এবং ২০১৫ এএফসি এশিয়ান কাপের মতো টুর্নামেন্টে অস্ট্রেলিয়া প্রতিনিধিত্ব করেছেন। তিনি ২০১৫ এএফসি এশিয়ান কাপে সেরা গোলরক্ষকের পুরস্কার জয়লাভ করেন।
ড্যানি ভুকোভিচ

ড্যানিয়েল ভুকোভিচ (জন্ম: ২৭ মার্চ ১৯৮৫) হলেন একজন অস্ট্রেলীয় পেশাদার ফুটবলার, যিনি জুপিলার প্রো লিগের ক্লাব শেঙ্ক এবং অস্ট্রেলিয়া জাতীয় দলের হয়ে একজন গোলরক্ষক হিসেবে খেলেন। ভুকোভিচ এ-লিগে বেশ কয়েকটি রেকর্ড করেছেন; তিনি এ-লিগের সর্বাধিক ক্লিন-শিটধারী গোলরক্ষক (৮৪), এ-লিগে গোল করা একমাত্র গোলরক্ষক এবং এ-লিগে সর্বাধিক ম্যাচ খেলা ফুটবলার।
সেন্ট্রাল কোস্ট মারিনার্স
মেলবোর্ন ভিক্টরি
সিডনি এফসি
অস্ট্রেলিয়া অনূর্ধ্ব-২০
মিলোস ডেগেনেক

মিলোস ডেগেনেক ( ; , ; জন্ম: ২৮ এপ্রিল ১৯৯৪) হলেন একজন অস্ট্রেলীয় পেশাদার ফুটবলার, যিনি ইয়োকোহামা এফ. মারিনোস এবং অস্ট্রেলিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
ডেগেনেক যুব পর্যায়ে সার্বিয়া এবং অস্ট্রেলিয়া উভয় দেশের হয়ে প্রতিনিধিত্ব করেছেন। অতপর তিনি ২০১৬ সালে, ইংল্যান্ড জাতীয় দলের বিরুদ্ধে অস্ট্রেলিয়ার হয়ে অভিষেক করেন।
জেমস মেরেডিথ

জেমস গ্রেগরি মেরেডিথ (জন্ম: ৪ এপ্রিল ১৯৮৮) হলেন একজন অস্ট্রেলীয় পেশাদার ফুটবলার, যিনি ইএফএল চ্যাম্পিয়নশিপ ক্লাব মিলওয়াল এবং অস্ট্রেলিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
মেরেডিথ অল্বারিতে জন্মগ্রহণ করেন। তিনি ২০০৪ সালে ডার্বি কাউন্টির যুব পর্যায়ে খেলার মাধ্যমে ফুটবল জগতে পদার্পণ করেন। অতঃপর ২০০৬ সালে, তিনি উক্ত ক্লাবের জ্যেষ্ঠ পর্যায়ের সাথে চুক্তিবদ্ধ হন। অতঃপর তিনি ক্যামব্রিজ ইউনাইটেড এবং চেস্টারফিল্ডের মতো ক্লাবে ধারে খেলেন। পরবর্তীতে ২০০৭ সালে, স্লিগো রভার্সে যোগদান করেন। অতঃপর ২০০৮ সালে তিনি শ্রুসবেরি টাউনের হয়ে খেলার মাধ্যমে পুনরায় ইংল্যান্ডে ফিরে আসেন, কিন্ত তিনি মাত্র ৩টি ম্যাচ খেলেছেন। তিনি ২০০৮–০৯ মৌসুমের অধিকাংশ সময় টেলফোর্ড ইউনাইটেডে ধারে খেলেছেন। তিনি এই দলের হয়ে কনফারেন্স লিগ কাপ এফএ ট্রফি এবং ২০০৯ সালে কনফারেন্স নর্থের মতো টুর্নামেন্টে খেলেছেন। ২০০৯ সালে, তিনি ইয়র্ক সিটিতে যোগদান করেন এবং তার প্রথম মৌসুমেই তিনি ২০১০ কনফারেন্স প্রিমিয়ারের ফাইনালে খেলেন, উক্ত খেলাটি ওয়েম্বলি স্টেডিয়ামে অনুষ্ঠিত হয়েছিল। দুই বছর পর, তিনি ওয়েম্বলিতে ইয়র্ক সিটির হয়ে ২০১২ এফএ ট্রফি জয়লাভ করেন। অতঃপর তার দল লিগ ২-এ উন্নীত হয়। ২০১২ সালে, তিনি ব্র্যাডফোর্ড সিটিতে যোগদান করেন, যেখানে তিনি তার দলকে ২০১৩ ফুটবল লিগ টু প্লে-অফ ফাইনাল জয়ের মাধ্যমে লিগ-১-এ উত্তীর্ণ হতে সাহায্য করেন। ২০১৭ সালে, তিনি ইএফএল চ্যাম্পিয়নশিপ ক্লাব মিলওয়ালে যোগদান করেন।
তিনি ২০১৫ সালে, অস্ট্রেলিয়া জাতীয় দলের হয়ে অভিষেক করেন।
তারা গুচ্ছ

স্টার ক্লাস্টারগুলিকে (কখনও কখনও স্টার মেঘের মতো ভুল বলা হয়), মাঝে মাঝে কেবল সংক্ষেপে "ক্লাস্টার" বলা হয়, যেগুলি তারার বড় দল। তারা গুচ্ছ দুই ধরনের বৈশিষ্ট যুক্ত হতে পারে: গ্লবুলার ক্লাস্টারগুলি শত শত বা হাজার হাজার বছরের পুরনো তারা এবং এই তারাগুলি মহাকর্ষীয়ভাবে আবদ্ধ, যখন মুক্ত স্তবকগুলি বা তারা গুচ্ছের দলয়ে তারার সংখ্যা সাধারণত কয়েক শতর চেয়ে কম থাকে এবং প্রায়ই সকলেই খুবই নবীন তারা। মহাকর্ষীয় মহাকর্ষের প্রভাব দ্বারা মুক্ত স্তবকগুলি বিঘ্নিত হয় দৈত্য আণবিক মেঘয়ের জন্য এবং তারাগুলি ছায়াপথের দিকে ছুটে চলে। তবে তারা গুচ্ছের সদস্য তারাগুলি মহাশূন্যে একই দিকে তাদের সরণ অব্যাহত রাখবে, যদিও তারাগুলি মহাকর্ষীয়ভাবে আবদ্ধ নয়; তারপর তারা একটি নমনীয় অ্যাসোসিয়েশন হিসাবে পরিচিত হয়, কখনও কখনও একটি চলমান দল হিসাবে উল্লেখ করা।
খালি চোখে দৃশ্যমান স্টার ক্লাস্টারগুলি হল প্লাইডেস (এম ৪৫), হাইডেস এবং বিইহিভ তারা গুচ্ছ (এম -৪৪)।
গ্লবুলার ক্লাস্টারগুলি থেকে ওপেন ক্লাস্টারগুলি (ওসি) খুবই ভিন্ন। গোলাকার গ্লবুলার তারাগুচ্ছগুলি থেকে ভিন্ন, তারাগুলি গ্যালাক্টিক সমতলে সীমাবদ্ধ থাকে এবং সর্পিল বাহুগুলির মধ্যে প্রায় সবসময় পাওয়া যায়। এই তারাগুলি প্রায়শই দশ মিলিয়ন বছরের পুরোন বা কয়েক বিলিয়ন বছর বয়সী কিছু বিরল ব্যতিক্রমি তারাও রয়েছে, যেমন মেসিয়ার ৬৭ (সবচেয়ে নিকটবর্তী এবং পুরানো মুক্ত ক্লাস্টার)। এই তারাগুলি এইচ ওরিয়ন নেবুলা এইচ অঞ্চলের অঞ্চল গঠিত হয়।
মুক্ত স্তবক সাধারণত প্রায় কয়েক শত তারা নিয়ে গঠিত হয় প্রায় ৩০ আলোকবর্ষ পর্যন্ত একটি অঞ্চলের মধ্যে। মুক্ত স্তবকের তারাগুলি গ্লবুলার ক্লাস্টারের তুলনায় কম ঘনবসতিপূর্ণ এবং খুব কম মহাকর্ষীয়ভাবে আবদ্ধ। এগুলি সময়ের সাথে সাথে দৈত্য আণবিক মেঘ এবং অন্যান্য তারা গুচ্ছগুলির মাধ্যাকর্ষণ দ্বারা বিঘ্নিত হয়। ক্লাস্টার বা তারাগুচ্ছের সদস্যদের মধ্যে ঘোরাঘুরি বন্ধ করেও তারাগুলির ইজেকশন হতে পারে এবং এই প্রক্রিয়া কে 'বাষ্পীভবন' নামে পরিচিত।
সর্বাধিক বিশিষ্ট মুক্ত স্তবক হল টরাসের প্লাইডেস এবং হাইডেজ। ডাবল ক্লাস্টার অফ এইচ + চি পারসেও অন্ধকারের আকাশের নিচে বিশিষ্ট হতে পারে। তরুণ মুক্ত স্তবকগুলি প্রায়ই গরম নীল রঙের দ্বারা প্রভাবিত হয়, যদিও এই ধরনের তারকা অস্পষ্টতার মধ্যে অতিবেগুনি, তারাগুলি কেবল কয়েক দশক ধরে স্থায়ী হয়, মুক্ত স্তবকগুলি মৃত্যুর আগে ছড়িয়ে ছিটিয়ে থাকে। 
সুপার স্টার ক্লাস্টার (এসএসসি) একটি গ্লবুলার ক্লাস্টারের অগ্রদূত বলে মনে করা হয়, এই তারাগুলি একটি খুব বড় অঞ্চল নিয়ে গঠিত। সুপার স্টার ক্লাস্টার, যেমন ওয়েষ্টার্লুন্ড ১-এর আকাশগঙ্গা, গ্লাবুলুলার ক্লাস্টারগুলির অগ্রদূত হতে পারে।
শচীন চৌধুরী

শচীন চৌধুরী(), (জন্ম ৩০ মার্চ, ১৯৮৩) একজন ভারতীয় প্যারা পাওয়ারলিফটার। ২০১২ সালে লন্ডন ইউনাইটেড কিংডমে, গ্রীষ্মকালের প্যারালিম্পিক্সে ভারতের প্রতিনিধিত্ব করেন চৌধুরী এবং পুরুষেদের -৮২.৫০ কেজি ইভেন্টে 
নবম স্থান অর্জন করেন। ২০১৭ সালে, দুবাইয়ে বিশ্বজুড়ে বিশ্ব কাপে তিনি রৌপ্য পদক জিতেছিলেন, তিনি ২০০ কেজি ওজন তার সেরা লিফলেট তুলে। ২০১৮ সালে, গোল্ড কোস্টে অনুষ্ঠিত, কমনওয়েলথ গেমসে, ব্রোঞ্জ পদক জিতেছিলেন।
চর পাতা ইউনিয়ন, দৌলতখান

চর পাতা বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।
চর পাতা ইউনিয়নের আয়তন ৫,৬৪১ একর।
ছায়া সুনিবিড় পাখির কোলাহল মুখর, প্রকৃতির অপরূপ সৌন্দর্যমণ্ডিত চর পাতা ইউনিয়ন। মেঘনা নদীর চর এই চরপাতা। মানুষের ধারণা গাছপালা এবং লতা পাতার আচ্ছাদিত ছিল এই ভূখণ্ডে। তাই এর নামকরণ করা হয়েছে চর পাতা।
চর পাতা ইউনিয়ন দৌলতখান উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী চর পাতা ইউনিয়নের মোট জনসংখ্যা ২৬,২০২ জন। এর মধ্যে পুরুষ ১২,৯৪১ জন এবং মহিলা ১৩,২৬১ জন। মোট পরিবার ৫,৩৩৭টি।
২০১১ সালের আদমশুমারি অনুযায়ী চর পাতা ইউনিয়নের সাক্ষরতার হার ৩৯.৮%।
গঙ্গাধর সেন রায়

গঙ্গাধর সেন রায় (১৭৯৮ - ১৮৮৫) একজন বাঙালি আয়ুর্বেদ চিকিৎসক ও সংস্কৃত পণ্ডিত ছিলেন।
গঙ্গাধর সেন রায় ১৭৯৮ সালে ব্রিটিশ ভারতের মাগুরা জেলায় জন্মগ্রহণ করেন। তার পিতার নাম ভবানী প্রসাদ সেন রায়। প্রথমে কুলপুরোহিতের নিকট চতুষ্পাঠীতে ব্যাকরণ কাব্য ও প্রাথমিক শিক্ষা পান পরে আঠেরো বছর বয়েসে রাজশাহীর কবিরাজ রমাকান্ত সেনের কাছে আয়ুর্বেদ শাস্ত্রের পাঠ নেন গঙ্গাধর। সেখান থেকে কলকাতা হয়ে মুর্শিদাবাদ জেলার সৈয়দাবাদে আসেন ১৮৮৬ সালে। এর পরে সেখানেই বসবাস করতে থাকেন তিনি। এসময় তার চিকিৎসার খ্যাতি ছড়িয়ে পড়ে। মহারাণী স্বর্ণময়ীর জমিদারীর তত্ত্ববধায়ক রাজীবলোচন রায়ের সাথে পরিচিত হন ও রাজীবলোচন গঙ্গাধরের পণ্ডিত্যে মুগ্ধ হন। মহারাণী স্বর্ণময়ীর গুরুতর চিকিৎসার ভার ছিল গঙ্গাধরের ওপর।  নবাব পরিবার সহ মুর্শিদাবাদের বিভিন্ন জমিদারদের পারিবারিক চিকিৎসক হিসেবে বহাল হন তিনি। গঙ্গাধর কবিরাজ উপাধি পেয়েছিলেন।
গঙ্গাধর চিকিৎসাশাস্ত্রের ওপর সংস্কৃত ভাষায় প্রচুর বই রচনা করেছেন। চরক সংহিতার টীকা হিসেবে তার রচিত জলকল্পতরু একটি বিখ্যাত বই। এছাড়া ভারতীয় দর্শন, তর্কবিদ্যা, জ্যোতিষ, তন্ত্র ও সংস্কৃত ব্যাকরণের ওপর তার বই আছে। তার অন্যান্য বইগুলির নাম
বেইলি রাইট

বেইলি কলিন রাইট (জন্ম: ২৮ জুলাই ১৯৯২) হলেন একজন অস্ট্রেলীয় পেশাদার ফুটবলার, যিনি ইএফএল চ্যাম্পিয়নশিপের ক্লাব ব্রিস্টল সিটি এবং অস্ট্রেলিয়া জাতীয় দলের হয়ে একজন সেন্টার ব্যাক হিসেবে খেলেন।
ব্রাজিলে অনুষ্ঠিত ২০১৪ ফিফা বিশ্বকাপের অস্ট্রেলিয়া দলের ২৩ সদস্যের মধ্যে তিনি ছিলেন।
প্রেস্টন নর্থ এন্ড
আজিজ বেহিচ

আজিজ এরাল্টাই বেহিচ ( ; জন্ম: ১৬ ডিসেম্বর ১৯৯০) হলেন একজন অস্ট্রেলীয় পেশাদার ফুটবলার, যিনি সুপার লিগ ক্লাব বুরাস্পোর এবং অস্ট্রেলিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
বেহিচ হচ্ছেন তুর্কি সাইপ্রোয়েট, তার বাবা অস্ট্রেলিয়া হয়ে সাইপ্রাসে অভিবাসিত হয়েছিলেন। এর জন্য, তুরস্ক এবং অস্ট্রেলিয়া উভয় দেশের হয়ে প্রতিনিধিত্ব করার সুযোগ পান, কিন্তু পরবর্তীতে তিনি অস্ট্রেলিয়াকে বেছে নেন।
ব্যক্তিগত
জোশ রিসডন

জোশুয়া রিসডন (জন্ম: ২৭ জুলাই ১৯৯২) হলেন একজন অস্ট্রেলীয় পেশাদার ফুটবলার, যিনি এ-লিগের ক্লাব ওয়েস্টার্ন সিডনি ওয়ান্ডারার্স এবং অস্ট্রেলিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
তিনি ২০১৫ সালে, অস্ট্রেলিয়া জাতীয় দলের হয়ে আন্তর্জাতিক পর্যায়ে অভিষেক করেন। তিনি এপর্যন্ত ৫-এর অধিক ম্যাচ খেলছেন।
২০১১ সালের ৭ই মার্চ তারিখে, ইরাকের বিরুদ্ধে এশিয়ান অলিম্পিক বাছাইপর্বের এক ম্যাচের জন্য অস্ট্রেলিয়া অলিম্পিক ফুটবল দলে ডাক পান।
তিনি ২০১৫ সালের ১৭ই নভেম্বর তারিখে, বাংলাদেশের বিরুদ্ধে ২০১৮ ফিফা বিশ্বকাপ বাছাইপর্বের এক ম্যাচে অস্ট্রেলিয়া জাতীয় দলের হয়ে আন্তর্জাতিক পর্যায়ে অভিষেক করেন।
ট্রেন্ট সেইন্সবুরি

ট্রেন্ট লুকাস সেইন্সবুরি (জন্ম: ৫ জানুয়ারি ১৯৯২) হলেন একজন অস্ট্রেলীয় পেশাদার ফুটবলার, যিনি জিয়াংসু সুনিং হতে সুইস সুপার লিগের ক্লাব গ্রাসহোপারে ধারে এবং অস্ট্রেলিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
সেইন্সবুরি পার্থের থরনিলে জন্মগ্রহণ করেছেন এবং স্থানীয় ক্লাব পার্থ গ্লোরির যুব পর্যায়ের হয়ে এবং এআইএসের হয়ে খেলেছেন। তিনি ২০১০ সালে সেন্ট্রাল কোস্ট মারিনার্সের হয়ে তার পেশাদার ক্যারিয়ার শুরু করেন। অতঃপর ২০১৪ সালে, তিনি পিইসি জুলের সাথে চুক্তিবদ্ধ হন।
তিনি ২০১৪ সালে অস্ট্রেলিয়া জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত ৩০-এর অধিক ম্যাচ খেলেছেন। তিনি ২০১৫ এএফসি এশিয়ান কাপজয়ী অস্ট্রেলিয়া দলের একজন সদস্য ছিলেন।
সেন্ট্রাল কোস্ট মারিনার্স
পিইসি জুলে
অস্ট্রেলিয়া